hotchpotch/miracl-hf-unified huggingface dataset:
सैक्सन
रोमन शासकों के लौट जाने के बाद ब्रिटेन पर जर्मनी आदि देशों के जिन लोगों ने आक्रमण किए वे सैक्सन (लैटिन: Saxones, पुरानी अंग्रेजी: Seaxe, Old Saxon: Sahson, Low German: Sassen, जर्मन: Sachsen, डच: Saksen) कहलाए। इनमें ऐंग्ल, सैक्सन तथा जूट्स नामक निम्न वर्गीय जर्मन मूल की जातियाँ थीं जो डेनमार्क, जर्मनी और हालैंड से ४०० ई. में ब्रिटेन आए थे और इन्हें इंग्लैंड पर विजय पाने के लिए सेल्ट लोगों से १५० वर्षों तक युद्ध करना पड़ा था। सेल्ट जाति के लोगों को भागकर वेल्ज के पर्वतों में शरण लेनी पड़ी जहाँ उनकी भाषा अब भी जीवित है।
सैक्सनों ने इंग्लैंड पर छोटी-छोटी टोलियों में आक्रमण किया और अंत में जीते हुए यही छोटे-छोटे भाग ही नार्थब्रिया, मर्सिया तथा वेसेक्स के बड़े राज्य बन गए। सैक्सन देहात के निवासी थे और इसलिए कुछ ही दिनों में रोमन लोगों के बसाए हुए नगरों में उल्लू बोलने लगे तथा उनकी भाषा का भी लोप हो गया और इस प्रकार ऐंग्लो सैक्सन भाषा ने ही आज की 'अंग्रेजी' का रूप धारण किया। ब्रिटेन के देहातों का सामाजिक संगठन भी पुरानी सैक्सन बस्तियों की ही तरह है, विशेषकर सैक्सनों द्वारा प्रचारित 'खुली खेती' का ब्रिटेन में अब भी प्रचलन है जिसके द्वारा प्रत्येक जुता हुआ खेत तीन भागों में विभक्त कर दिया जाता था और हर साल उनमें से एक भाग बिना बोए छोड़ दिया जाता था।
सैक्सन पार्लियामेंट का, जिसे 'वितान' कहते हैं, अध्यक्ष राजा हुआ करता था जो राज्य के सभी महत्वपूर्ण व्यक्तियों को इसके लिए आमंत्रित करता था। यह पार्लियामेंट अगले राजा का चुनाव करती थी तथा कानून बनाती थी। प्रशासन की सरलता के लिए सौ गाँवों का एक भाग बनाया जाता था तथा बाद में और बड़े भाग बनने लगे जिनके नाम के अंत में 'शायर' लगा होता था जिनका अस्तित्व आज भी है। सैक्सनों ने धीरे-धीरे ईसाई धर्म अपना लिया, जिसका प्रभाव पुराने गिरजाघरों के निर्माण में दिखाई देता है। ये लोग क्रिसमस के उत्सव पर लकड़ी का लट्ठा जलाते थे। इसी प्रकार 'ईओस्टर' (वसंत की देवी) का त्योहार भी धीरे-धीरे 'ईस्टर' में परिणत हो गया।
एवरेस्ट (टीवी धारावाहिक)
एवरेस्ट एक भारतीय हिन्दी टेलीविजन धारावाहिक है जो 03 नवम्बर 2014 से स्टार प्लस पर प्रसारित होता है। एवरेस्ट आशुतोष गोवारिकर एवं उनकी कंपनी द्वारा निर्मित है।
यह कहानी 21 वर्षीय लड़की अंजलि सिंह रावत की है जिसको एक दिन पता चलता है कि उसके पिता जो कि एक आर्मी आफिसर हैं, उसकी जगह एक बेटा चाहते थे जो माउंट एवरेस्ट पर चढकर उनका नाम रोशन करे। इस बात का पता लगते ही जहां अंजलि को एक गहरा भावनात्मक आघात लगता हैं वहीं वह यह निर्णय करती है कि वह एवरेस्ट पर विजय हासिल कर अपने पिता का प्यार पाएगी।
इस्लामी पवित्र ग्रन्थ
मुस्लिम समुदाय के विश्वासों के आधार पर यह वह पुस्तक हैं जिनको अल्लाह ने अनेक पैगम्बरों पर अवतरण किया। मानव चरित्र में मानव कल्याण के लिए जब जब आवश्यकता हुई तब तब पैगम्बरों को भेजा और सन्मार्ग की शिक्षा दी। और इस शिक्षण के लिए आसमानी किताबें, सहीफे उतारे गए। इन्हीं किताबों के श्रंखला की आख़री कड़ी कुरआन है। और ये आख़री किताब कुरआन पिछले भेजे गए तमाम Books" वैसे इस्लाम में कुरआन पवित्र और अल्लाह का आख़री कलाम है, और कुरान ये भी तालीम देता है कि पिछले ग्रंथों की इज्ज़त करें। इस्लाम में, कुरआन में चर्चित चार किताबों को आसमानी किताबें माना जाता है। वे तौरात (जो मूसा पर प्रकट हुई), ज़बूर (जो [[अरशद अलेही सलाम] पर प्रकट हुई), [[बाइबल|इंजील]] (जो [[ईसा मसीह]] पर प्रकट हुई) और [[कुरआन]].
कुरआन, कम से कम तीन आसमानी किताबों का ज़िक्र करती है, जो के कुरआन से पहले प्रकट हुए.
कुरआन प्रकट करता है कि दो आसमानी सहीफे और किताब प्रकट हुई। [[श्रेणी:इस्लामी धर्म शास्त्र]] [[श्रेणी:इस्लामी ग्रन्थ]] [[श्रेणी:इस्लाम]]
गंगवंश (श्वेतक)
यह गंगवंश उडीशा के श्वेतक में चिकटी (जिला गंजाम) में राज करता था और कदाचित पूर्वी गंगवंश की कोई उपशाखा थी।
इस वंश का आदि नरेश महाराज जयवर्मन था जो कदाचित कलिंग नगर के शासन के अंतर्गत राणक (सामंत) था। यह छठी शती ई. के अंतिम दशक में रहा। इसके बाद इस वंश के संबंध में अगले सौ वर्ष तक कोई जानकारी उपलब्ध नहीं है। ६८० ई. के आसपास इस वंश में महाराज सामंतवर्मन के होने की बात ज्ञात होती है। वह अपने को समस्त कलिंग का नरेश बताता है। तदनंतर आठवीं-नवीं शती में इस वंश में महाराज इंद्रवर्मन हुए। इन शासकों का पारस्परिक संबंध अज्ञात है। इस वंश के परवर्ती कुछ अन्य शासकों के भी नाम ज्ञात होते हैं। इस वंश का अंतिम शासक देवेंद्रवर्मन था। ग्यारहवीं शती के अंत में अनंतवर्मन चोलगंग ने इस वंश को समाप्त कर दिया।
सल्लेखना
सल्लेखना (समाधि या सथारां) मृत्यु को निकट जानकर अपनाये जाने वाली एक जैन प्रथा है। इसमें जब व्यक्ति को लगता है कि वह मौत के करीब है तो वह खुद खाना-पीना त्याग देता है। दिगम्बर जैन शास्त्र अनुसार समाधि या सल्लेखना कहा जाता है, इसे ही श्वेतांबर साधना पध्दती में संथारा कहा जाता है। सल्लेखना दो शब्दों से मिलकर बना है सत्+लेखना। इस का अर्थ है - सम्यक् प्रकार से काया और कषायों को कमज़ोर करना। यह श्रावक और मुनि दोनो के लिए बतायी गयी है। इसे जीवन की अंतिम साधना भी माना जाता है, जिसके आधार पर व्यक्ति मृत्यु को पास देखकर सबकुछ त्याग देता है। जैन ग्रंथ, तत्त्वार्थ सूत्र के सातवें अध्याय के २२वें श्लोक में लिखा है: "व्रतधारी श्रावक मरण के समय होने वाली सल्लेखना को प्रतिपूर्वक सेवन करे"।
जैन ग्रंथो में सल्लेखना के पाँच अतिचार बताये गए हैं:-
ऐसा नहीं है कि संथारा लेने वाले व्यक्ति का भोजन जबरन बंद करा दिया जाता हो। संथारा में व्यक्ति स्वयं धीरे-धीरे अपना भोजन कम कर देता है। जैन-ग्रंथों के अनुसार, इसमें व्यक्ति को नियम के अनुसार भोजन दिया जाता है। जो अन्न बंद करने की बात कही जाती है, वह मात्र उसी स्थिति के लिए होती है, जब अन्न का पाचन असंभव हो जाए।
इसके पक्ष में कुछ लोग तर्क देते हैं कि आजकल अंतिम समय में वेंटिलेटर पर शरीर का त्याग करते हैं। ऐसे में ये लोग न अपनों से मिल पाते हैं, न ही भगवान का नाम ले पाते हैं। यूं मौत का इंतजार करने से बेहतर है, संथारा प्रथा। धैर्य पूर्वक अंतिम समय तक जीवन को सम्मान के साथ जीने की कला।
चंद्रगुप्त मौर्य (मौर्य साम्राज्य के संस्थापक) ने श्रवणबेलगोला में चंद्रगिरी पहाड़ी पर सल्लेखना ली थी।
जैन धर्म एक प्राचीन धर्म हैं इस धर्म मैं भगवान महावीर ने जियो और जीने दो का सन्देश दिया हैं जैन धर्म मैं एक छोटे से जीव की हत्या भी पाप मानी गयी हैं , तो आत्महत्या जैसा कृत्य तो महा पाप कहलाता हैं। सभी धर्मों में आत्महत्या करना पाप मान गया हैं। आम जैन श्रावक संथारा तभी लेता हैं जब डॉक्टर परिजनों को बोल देता है कि अब सब उपरवाले के हाथ मैं हैं तभी यह धार्मिक प्रक्रिया अपनाई जाती हैं इस प्रक्रिया मैं परिजनों की सहमती और जो संथारा लेता ह उसकी सहमती हो तभी यह विधि ली जाती हैं। यह विधि छोटा बालक या स्वस्थ व्यक्ति नहीं ले सकता हैं इस विधि मैं क्रोध और आत्महत्या के भाव नहीं पनपते हैं। यह जैन धर्म की भावना हैं इस विधि द्वारा आत्मा का कल्याण होता हैं। तो फिर यह आत्महत्या कैसे हुई।
( 1) समाधि और आत्म हत्या में अति सूक्ष्म भावनिक बड़ा अन्तर है !
(2) समाधि में समता पूर्वक देह आदि संपूर्ण अनात्म पर प्रति उदासीन रहना होता है !
(3) आत्म हत्या अर्थात इच्छा मृत्यु में मन संताप (संक्लेश)चिन्ता, प्रति शोध ,नैराश , हताश, ,परापेक्षाभाव ,आग्रह आसक्ति जैसी दुर्भावना होती है।
(4) जैन साधु व साध्वी असाध्य रोग होने पर ओषध उपचार करने पर भी शरीर काल क्रमश: अशक्त होने पर निस्पृह भाव पूर्वक आत्म स्थित होते है।
(5) ऐसी स्थिति में आरोग्य व अहिंसक आचरण के अनुकूल आहार पानी व उपचार स्विकार करते है।
(६) भोजन व पानी छोड़ कर मृत्यु का इंतजार नहीं किया जाता है, अपितु शरीर इसे अस्वीकार करता है तब इसे जबरन भोजन पानी बंद करते है , अथवा बंद हो जाता है।
(7) जैन दर्शन अध्यात्म कर्म सिध्दांत का अध्ययन किए बिना जैन आचार संहिता पर आक्षेप करना वैचारिक अपरिपक्वता का सूचक है।
(८) आत्मोपलब्धि के आराधक सत्कार्य के लिए आहार पानी ग्रहण करते है।
(९) भारतीय संस्कृति में आत्मा को अमर अर्थात नित्य सनातन माना गया है।
(१०) जैन साधुओ से परामर्श व जैन आचार संहिता का ष किए बिना अपने विचार दूसरो पर लादना यह भी कानून बाह्य हरकत है।
लक्ष्मीकांत पारसेकर
लक्ष्मीकांत यशवंत पारसेकर (जन्म 4 जुलाई 1956) गोवा के एक राजनेता हैं। वे भारतीय जनता पार्टी के सदस्य है। वे गोवा के मुख्यमंत्री तथा स्वास्थ्य मंत्री रह चुके है।
संयुक्त विधि प्रवेश परीक्षा
संयुक्त विधि प्रवेश परीक्षा (CLAT / क्लेट) राष्ट्रीय विधि विद्यालयों तथा विधि विश्वविद्यालयो के विभिन्न स्नातक और स्नातकोत्तर पाठ्यक्रमों (एल.एल.बी एवं एल.एल.एम) में प्रवेश के लिए भारत भर में स्थापित किये गये 22 स्कूल/विश्वविद्यालयों द्वारा बारी–बारी से आयोजित की जाती है।
प्रथम संयुक्त विधि प्रवेश परीक्षा के समय गठित की गई 7 राष्ट्रीय लॉ विश्वविद्यालयों के उपकुलाधिपति की मुख्य समिति ने निर्णय लिया था कि सभी विश्वविद्यालय अपनी स्थापना के क्रम में बारी-बारी से इस परीक्षा को आयोजित करेंगे। इसके अनुसार प्रथम संयुक्त विधि प्रवेश परीक्षा का आयोजन 2008 में राष्ट्रीय लॉ स्कूल ऑफ इंडिया यूनिवर्सिटी, बंगलुरु द्वारा किया गया था। 2020 प्रवेश परीक्षा का आयोजन क्लैट कंसर्टियम द्वारा 10 मई 2020 को किया जाएगा ।
मृणाल दास
मृणाल दास (१४ जनवरी १९४८–४ जनवरी २०१४) भारतीय मजदूर नेता थे। उनका दिल का दौरा पड़ने से निधन हो गया।
के॰पी॰ उदयभानु
के॰पी॰ उदयभानु (६ जून १९३६ – ५ जनवरी २०१४) भारतीय पार्श्वगायक थे।
सीताराम सिंह
सीताराम सिंह (१२ नवम्बर १९४८ – ११ जनवरी २०१४) भारतीय राजनीतिज्ञ थे।
अंजलि देवी
अंजलि देवी (२४ अगस्त १९२७ – १३ जनवरी २०१४) भारतीय अभिनेत्री और फ़िल्म निर्माता थीं।
मल्लिकार्जुन बंडे
मल्लिकार्जुन बंडे भारतीय पुलिस अफ़सर थे जिनका १५ जनवरी २०१४ को निधन हो गया।
विस्टीन अबेला
विस्टीन अबेला (१९ अक्टूबर १९३३ – २० जनवरी २०१४) माल्टाई राजनीतिज्ञ थे जो माल्टा के उपप्रधानमंत्री (१९८१–१९८३) और वित मंत्री (१९८३–१९८७) रहे।
धीरूभाई ठाकर
डॉ धीरूभाई ठाकर (२७ जून १९१८ – २२ जनवरी २०१४) गुजराती विश्वकोश के संपादक और जाने-माने गुजराती साहित्यकार थे
धीरूभाई को रणजीत राम स्वर्ण पद प्रदान किया गया था तथा वे गुजराती साहित्य परिषद के अध्यक्ष रह चुके थे।
धीरुभाई ठाकर का जन्म 27 जून 1918 को कोडिनार में हुआ था। उनके पिता लेखपाल के तौर नोकरी करते थे। मुंबई की सेंट जेवियर्स कालेज में उन्होंने शिक्षा प्राप्त् की थी। 1956 में पीएचडी कर वे मोडासा कॉलेज में आचार्य बने और शिक्षा के प्रति लोगों को जागृत किया।
धीरुभाई ने मणिलाल नभुभाई द्विवेदी जैसे साहित्कार के जीवनकथा तथा आत्मकथा लिखी। धीरुभाई ने प्रगति और परंपरा के नाम पर अहमदाबाद के उद्योगपति और समाजसेवी कस्तूरभाई लालभाई का जीवनचरित्र लिखा था। मणिलाल नभुभाई की साहित्य साधना, रस और रुचि, सांप्र साहित्य, प्रतिभा, विभावित्म, नाट्यकला नामक पुस्तक सहित उन्होंने कई संपादित-संकलित ग्रंथ भी लिखा था।
पायस टिर्की
पायस टिर्की (c. १९२८ – २५ जनवरी २०१४) भारतीय राजनीतिज्ञ थे जो अलीपुरद्वार से विधायक (१९७७–१९९६) रहे।
आर॰ए॰ पद्मनाभान
आर॰ए॰ पद्मनाभान (१९१७–२०१४) भारतीय पत्रकार और इतिहासकार।
तड़ित कुमार सेठ
तड़ित कुमार सेठ (१५ जनवरी १९३१ – २९ जनवरी २०१४) भारतीय ओलम्पिक साइकिल चालक (१९५२) थे।
अब्दुल रज़ीक हाजी हुसैन
अब्दुल रज़ीक हाजी हुसैन (२४ दिसम्बर १९२४ –३१ जनवरी २०१४) सोमालीयाई राजनीतिज्ञ थे जो सोमालिया के प्रधानमंत्री (१९६४-१९६७) रहे।
आज्ञा चक्र
हिन्दू परम्परा के अनुसार आज्ञा चक्र छठवां मूल चक्र है। ध्यान करने से आज्ञा चक्र होने का अभास होता है आग्या का अर्थ है आदेश।
आज्ञाचक्र भौंहों के बीच माथे के केंद्र में स्थित होता है। यह भौतिक शरीर का हिस्सा नहीं है लेकिन इसे प्राणिक प्रणाली का हिस्सा माना जाता है। स्थान इसे एक पवित्र स्थान बनाता है जहां हिंदू इसके लिए श्रद्धा दिखाने के लिए सिंदूर लगाते हैं । अजना चक्र पीनियल ग्रंथि के अनुरूप है।  मूलाधार , स्वाधिष्ठान , मणिपूरक , अनाहत और विशुद्ध - इन पंच चक्रों से ऊपर होने के कारण आज्ञाचक्र छठा चक्र भी कहलाता है । उपनिषद् आज्ञा चक्र केन्द्र विन्दु को दोनों भौंहों के बीच अन्दर में निर्दिष्ट करते हैं और संतवाणी दोनों आँखों के मध्य तथा नाक के आगे बारह अंगुल की दूरी पर अन्दर में ही । आज्ञाचक्रकेन्द्रविन्दु में सिमटकर अवस्थित होने पर अन्तर्ज्योति दिखाई पड़ने के साथ - साथ अन्तर्ध्वनि भी सुनाई पड़ने लग जाती है । वह अन्तर्ध्वनि मानो साधक के लिए ब्रह्मांड में आ जाने की प्रभु - आज्ञा का शब्द हो ; क्योंकि अन्तर्ज्योति - सह अन्तर्ध्वनि प्रत्यक्ष हो जाने पर साधक को ब्रह्मांड में प्रवेश करने की योग्यता हासिल हो जाती है । छठवें चक्र को हठयोगियों - द्वारा ' आज्ञाचक्र ' कहने का यही कारण है ।
अन्य नाम
पदावली में आज्ञाचक्र को योगहृदय , योगहृदय - वृत्त , हृदय - अधर और सुखमन कहा गया है । इसी तरह आज्ञा चक्र केन्द्र विन्दु को कई नामों से अभिहित किया गया है ; जैसे - दशम द्वार , सुखमन - मध्य , सुखमन - घाट , सुखमन - घर , सुखमन की झीनी नाल , तिल - द्वार , तिल - राह , तिल खिड़की , तीसरा तिल खिड़की , विन्दु - द्वार , विन्दु - राह , आसमान की राह , अधर , गगन , अधरभूमि , अधर - डगर , सूक्ष्म द्वार , अति में ही द्वार , तारा - मंडल , सुख - सिंधु की खिड़की , शब्द की खिड़की , ज्योति - द्वार , शहरग ( शाहरग ) , तीसरा तिल , तीसरा नयन , तिल - दरवाजा , झीना द्वार ।
सन्दर्भ
होटल गल्वेज़
होटल गल्वेज़, अमेरिका के टेक्सस में गल्वेज़टन नाम के शह्रर में एक ऐतिहासिक होटल है। इस होटल की स्थापना १९११ में हुई थी। उस बिल्डिंग का नाम गल्वेक्ज़ था, जो महाना बर्नार्डो डी गल्वेज़ वे मैड्रिड, कौंट ऑफ़ गल्वेज़ के सम्मान में रखा गया था। उन्ही के नाम पर इस शहर का नाम रखा गया है। बिल्डिंग को ऐतिहासिक स्थानों के राष्ट्रीय रजिस्टर में इसे अप्रैल ४, १९७९ को सम्म्लित किया गया है। होटल गल्वेज़ और स्पा, एक व्य्नधाम ग्रैंड होटल अमेरिका के ऐतिहासिक होटल का सदस्य है, जो नेशनल ट्रस्ट के सरकारी कार्यक्रम का एक आधिकारिक कार्यक्रम है।
गलेवेज़्टन नागरिक नेताओं ने आग की वजह से गल्वेज़्टोन द्वीप पर एक बड़े होटल (द बीच होटल) के नष्ट होने के बाद, गल्वेज़ होटल को १८९८ में बनाने की की योजना बनाई थी। १९०० के तूफान के बाद, द्वीप पर पर्यटकों को वापस आकर्षित करने के योजनाओं के क्रम में त्वरित हुआ। इस होटल को सेंट लुइस, मिसूरी के मौरन, रसेल और क्रोवेल ने मिशन रेवाईवल (पुनरुद्धार) और स्पेनिश रिवाइवल शैलियों के संयोजन का उपयोग करके डिजाइन किया था। इस होटल को १ करोड़ डॉलर की एक लागत पर जून १९११ में खोला गया था।
३ अक्टूबर १९४० को, गल्वेज़ होटल को विलियम लुईस मूडी, जूनियर द्वारा द्वितीय विश्व युद्ध के दौरान अधिग्रहण कर लिया गया था, होटल में दो साल तक संयुक्त राज्य अमेरिका के तट रक्षक द्वारा कब्जा कर लिया गया था और पर्यटकों को किराए पर कमरे नहीं दिए जाते थे। गल्वेज़ का महत्व यहाँ की स्थानीय अर्थव्यवस्था को गल्वेज़ युद्ध के बाद बहाल किया गया था। खासतौर पर १९४० के दशक और १९ ५० के दशक के दौरान, जब अवैध जुआ उद्योग गल्वेज़टोन में बहुत लोकप्रिय था। हालाँकि, जब अवैध जुआ उद्योग टेक्सास रेंजर्स द्वारा मध्य १९५० के दशक में बंद किया गाया था, तब स्थानीय अर्थव्यवस्था उदास हो गई और गल्वेज़ बिगड़ गई।
इस होटल को १९६५ में एक प्रमुख नवीकरण प्राप्त हुआ था। १९७१ में, इस होटल को हार्वे ओ मक्कर्थेय और डॉ लियोन ब्रोम्बेर्ग द्वारा अधिग्रहण कर लिया गया था। १९७९ में, होटल का एक और प्रमुख नवीकरण डेंटन कूली ने शुरू किया, जिन्होंने उसे १९७८ में खरीदा था, और यह १९८९ में एक मैरियट फ्रैंचाइज़ी (मताधिकार) बन गया था। होटल गल्वेज को गल्वेज़्टोन देशी और रियल एस्टेट डेवलपर जॉर्ज पी मिशेल ने अप्रैल १९९५ में खरीदा था। जॉर्ज पी मिशेल ने गल्वेज़ होटल को अपने ऐतिहासिक १९११ दिखावे पर बहाल किया था। मिशेल के ऐतिहासिक प्रॉपर्टीज (गुण) द्वारा स्वामित्व, एक १९९६ प्रबंधन समझौते के अनुसार, मनगेमेंट ने होटल विंडहाम और रेसोर्ट को होटल गल्वेज़ के नाम पर बदल दिया।
गल्वेज़ होटल में २२६ कमरे और सुइट है। २००८ में तूफान आइक के दौरान, इसके छत से क्ले की टाइल्स खो गई और स्पा, हेल्थ क्लब, व्यापार कार्यालयों, और लॉन्ड्री (कपड़े धोने का स्थान) के निचले स्तर पर पानी भर गया था।
होटल को विनाशकारी तूफान के बाद ग्यारह साल बाद, १९११ में बनाया गाया था। इस विनाशकारी तूफान में कुछ ६,००० गल्वेस्तों द्वीप के निवासियों मर गए थे और इस द्वीप पर ज्यादातर इमारतों को समतल बना दिया था।
अंतर्द्रव्यी जालिका
अंतर्द्रव्यी जालिका (Endoplasmic reticulum) सुकेन्द्रिक कोशिकाओं (Eukaryotic cells) में स्थित एक झिल्लीदार कोशिकांग (organelle) है। इसकी झिल्ली केन्द्रक की झिल्ली से निकलती है। यह लंबी नलिका अथवा गोल या आयताकार थैलों की तरह दिखाई देती है। अंतर्द्रव्यी जालिका की रचना भी प्लाज्मा झिल्ली के समरूप होती है। अन्तर्द्रव्यी जालिका मुख्यतः सुकेन्द्रिक कोशिकाओं का यातायात प्रणाली है। इसके अलावा इसके अन्य कई महत्वपूर्ण कार्य भी हैं, जैसे प्रोटीन फोल्डिंग।
कोशिका में इसके दो प्रकार होते हैं। अंतर्द्रव्य जालिका दो प्रकार की होती है- (१) खुरदरी अंतर्द्रव्य जालिका (२) चिकनी अंतर्द्रव्य जालिका। खुरदरी अंतर्द्रव्य जालिका पर राइबोसोम जुड़े होतें हैं जहां प्रोटीन संश्लेषण होता है। यह  [सूक्ष्मदर्शी] से देखने पर खुरदरी दिखाई पड़ती है क्योंकि इस पर राइबोसोम लगे होते हैं राइबोसोम पर प्रोटीन संश्लेषण होती है। चिकनी अंतर्द्रव्य जालिका राइबोसोम रहित होता है। अन्तर्द्रयी जालिका पर संश्लेषित किए प्रोटीन कोशिका के बाहर भेजने के लिए होते हैं।
अवायवीय अपघटन
अवायवीय अपघटन या 'अवायवीय पाचन' (Anaerobic digestion) कई प्रक्रियाओं के समूह का नाम है जिसमें सूक्ष्मजीव आक्सीजन की अनुपस्थिति में जैव-अपघटनीय पदार्थों को विघटित कर देते हैं। अवायवीय अपघटन की यह प्रक्रिया बहुत उपयोगी है और औद्योगिक तथा घरेलू कचरा के प्रबन्धन या/एवं ईंधन (बायोगैस) के उत्पादन में प्रयोग की जाती है। इसके अलावा खाद्य पदार्थ तथा पेय बनाने के लिये जिस किण्वन का उपयोग किया जाता है वह भी अवायवीय अपघटन पर ही आधारित है।
अवायवीय अपघटन प्राकृतिक रूप से बहुत सी मृदाओं में होता है। यह झीलों और समुद्रों के द्रोणी (बेसिन) के तलछटों में भी होता है। वोल्टा ने १७७६ में जो मार्श गैस (मीथेन) खोजी थी उसका स्रोत यही था।
प्लास्टिक प्रदूषण
प्लास्टिक से बनी वस्तुओं का जमीन या जल में इकट्ठा होना प्लास्टिक प्रदूषण (Plastic pollution) कहलाता है जिससे वन्य जन्तुओं, या मानवों के जीवन पर बुरा प्रभाव पडता है।प्लास्टिक प्रदूषण पर प्रतिकूल वन्य जीवन, वन्यजीव निवास स्थान को प्रभावित करता है कि वातावरण में प्लास्टिक उत्पादों के संचय करना शामिल है। कई प्रकार के और प्लास्टिक प्रदूषण के रूपों में मौजूद हैं। प्लास्टिक प्रदूषण पर प्रतिकूल भूमि, जलमार्ग और महासागरों को प्रभावित कर सकते हैं। प्लास्टिक में कमी के प्रयासों प्लास्टिक की खपत को कम करने और प्लास्टिक रीसाइक्लिंग को बढ़ावा देने के प्रयास में कुछ क्षेत्रों में हुई है। प्लास्टिक प्रदूषण की प्रमुखता प्लास्टिक मनुष्यों द्वारा इस्तेमाल प्लास्टिक के उच्च स्तर को उधार देता है, जो सस्ती और टिकाऊ होने के साथ जोड़ा जाता है।
वाहितमल
जल द्वारा वाहित (carried) अपशिष्ट वाहितमल या जलमल (Sewage) कहा जाता है। इसमें मल विलयन या निलंबन रूप में हो सकता है। मल में जल मिलाने से उसे गुरुत्व द्वारा एक स्थान से दूसरे स्थान पर ले जाने में आसानी होती है। मलजल में प्रायः ९९% से अधिक जल होता है। 'मल' के अन्तर्गत मानव विष्टा, मूत्र, रसोईघर का गन्दा पानी, तथा स्नान और धुलाई का गन्दा जल आदि शामिल हैं।
जलमल को गुरुत्व द्वारा उपचार-स्थल तक ले जाया जा सकता है। यदि खुदाई कठिन हो तो सीवेज को पम्प करके उपचार स्थल तक पहुँचाया जा सकता है। जिन बस्तियों का स्तर नीचा हो वहाँ से आम्शिक निर्वात पाइपों द्वारा सीवेज खींचा जा सकता है।
अब्दुल क़ादिर जीलानी
अब्दुल क़ादिर जीलानी (), (, , "Abdolqāder Gilāni",(), ) अल-सय्यद मोहियुद्दीन अबू मुहम्मद अब्दुल क़ादिर जीलानी अल-हसनी वल-हुसैनी (जन्म: 11 रबी उस-सानी, 470 हिज्री, नाइफ़ गांव, जीलान जिला, इलम प्रान्त, , पर्शिया। देहांत - इराक़ 8 रबी अल अव्वल, 561 हिज्री शहर बग़दाद, (1077–1166 CE), ईरान से थे। न्यायसूत्र परंपरा और सूफ़ी संत। इनका निवास बगदाद शहर। इनहोंने क़ादरिया सूफ़ी परंपरा की शुरूआत की। सुनी मुसलमानों द्वारा शेख 'अब्द अल-क़दीर अल-जिलानी के रूप में लघु या आदरणीय के लिए अल-जिलानी है, एक सुन्नी हनबाली प्रचारक, वक्ता, तपस्वी, रहस्यवादी, न्यायवादी, और धर्मविज्ञानी थे जो कदिरिया के नामांकित संस्थापक होने के लिए जाने जाते हैं जो सुन्नी सूफीवाद का आध्यात्मिक क्रम था।
शेख जिलानी का उर्स भारतीय उपमहाद्वीप और विदेशों में ग्यारवी शरीफ के रूप में मनाया जाता है।
पैगम्बर हज़रत मुहम्मद सहाब से अपने वंश को इंगित करने के लिए गिलानी को सय्यद का खिताब दिया गया है।. मुहियुद्दीन नाम उन्हें "धर्म के पुनरुत्थान" के रूप में वर्णित करता है। गिलान (अरबी अल-जिलानी) उनके जन्म स्थान, गिलान को संदर्भित करता है। हालांकि, हज़रत गिलानी ने बगदादी का भी उल्लेख किया। बगदाद में उनके निवास और दफन का जिक्र करते हुए। उन्हें अल-हस्नी वल-हुसैन भी कहा जाता है, जो हज़रत अली के पुत्र हज़रत हसन इब्न अली और हज़रत हुसैन इब्न अली दोनों नामों से वंशवादी वंश का दावा करता है।
हज़रत शेख़ जीलानी के पिता सय्यद वंशावली से थे। लोगों द्वारा संत के रूप में सम्मानित किया गया था,
हज़रत शेख जीलानी ने अपने प्रारंभिक जीवन को अपने जन्मस्थान शहर जीलान में बिताया। 1095 में, अठारह साल की उम्र में, वह बगदाद गए। वहां, उन्होंने अबू सईद मुबारक मखज़ुमी और इब्न अकिल के तहत हनबाली कानून का अध्ययन किया। [23] उन्हें अबू मोहम्मद जाफर अल-सरराज द्वारा हदीस पर सबक दिए गए थे।. उनका सूफी आध्यात्मिक प्रशिक्षक अबू-खैर हम्मा इब्न मुस्लिम अल-डब्बा थे। (उनके विभिन्न शिक्षकों और विषयों का एक विस्तृत विवरण नीचे शामिल किया गया है)। अपनी शिक्षा पूरी करने के बाद,हज़रत जीलानी ने बगदाद छोड़ दिया। उन्होंने इराक के रेगिस्तानी क्षेत्रों में एक समावेशी भटकने वाले के रूप में पच्चीस वर्ष बिताए।
18 साल की उम्र में, हज़रत गिलानी फ़िक़्ह के हनबाली शाखा का अध्ययन करने के लिए बगदाद गए थे।
(1) Khwaja
(2) हज़रत
(3) शाह
(4) शेख़
(5) शेख़ अह्मद बिन मुबारक्
(6) शेख़
(7) शेख़ अली हद्दाद
अल ग़ज़ाली
अबू हामिद मुहम्मद इब्न मुहम्मद अल-गज़ाली (; ; c. 1058–1111), पश्चिम में अल-ग़ज़ाली या अलगाज़ेल के नाम से मशहूर, एक मुस्लिम तत्वग्नानी, सूफ़ी जो पर्शिया से थे।
इस्लामी दुनिया में हज़रत मुहम्मद के बाद अगर कोई मुस्लिम समूह को आकर्शित किया या असर रुसूक़ किया तो वो अल-ग़ज़ाली' हैं। इस्लामी समूह में अल-ग़ज़ाली' को मुजद्दिद या पुनर्व्यवस्थीकरण करने वाला माना जाता है। इस्लामी समूह में माना जाता है कि हर शताब्द में एक मुजद्दिद जन्म लेते है, मुस्लिम समूह को धर्ममार्ग पर प्रेरेपित और उत्तेजित करते हैं। इन के कार्य और रचनाएं इतनी प्रबावशाली हैं कि लोग इन को "हुज्जतुल इस्लाम" (इस्लाम का सबूत) कहा करते हैं।
सुथार
सुथार (संस्कृत : "सूत्रधार") भारत में एक जाति है। मूलतः इनका पारंपरिक काम बढ़ई (खेती) होता है।
सूत्रधार एक संस्कृत शब्द है। संस्कृत में सूत्र का अर्थ है धागा (जिसका उपयोग आरी के निशान को चिह्नित करने के लिए किया जाता है) और धरा का अर्थ है धारण करना। सुथार नाम सुत्रधार का तद्भव रूप हैं।
पौराणिक कथाओं के अनुसार, सूत्रधार विश्वकर्मा के पुत्र माया के वंशज हैं। ऋग्वेद के अनुसार विश्वकर्मा ब्रह्मांड के दिव्य इंजीनियर हैं। स्कंद पुराण में उनके पांच बच्चे थे मनु, माया, तवस्तार, शिल्पी और विश्वजना एवं ऐसा माना जाता है कि विश्वकर्मा समुदाय के लोग उनके पांच उप-समूहों के अग्रदूत थे, जो कि लोहार, बढ़ई के गोत्रों (कुलों) के थे। इस बात के प्रमाण हैं कि सू सुथार प्राचीन काल में बढ़ईगीरी के अलावा अन्य कार्य करते थे। ज्यादातर इस समाज के लोग जमीदार(जाट) थे , इनके पूर्वज राजा रहे।
=सन्दर्भ=
डिब्रूगढ़ राजधानी एक्सप्रेस
डिब्रूगढ़ राजधानी एक्सप्रेस भारतीय रेल की राजधानी एक्सप्रेस की विशेष बेड़े में प्रीमियर रेलगाड़ी में से एक हैl वर्तमान में राजधानी एक्सप्रेस के तीन सेट है जो नई दिल्ली (भारत की राजधानी) से गुवाहाटी और डिब्रूगढ़ को जोड़ती हैl इस गाड़ी के लिए इस्तेमाल किया गया इंजन हैं:
वापसी यात्रा के लिए भी यही संयोजन हैl यह गाड़ी का बरौनी जंक्शन पर उलटाव हैl यह गाड़ी राजधानी के तीनोँ ट्रेनोँ में से सबसे पसंदीदा है और इसकी मांग बहुत अधिक हैl यह नई दिल्ली से डिब्रूगढ़ तक के मार्ग के बीच सबसे अच्छा गाड़ी हैl इसमे उपलब्ध कराया गया खाना सबसे अच्छा नहीं है लेकिन अच्छा हैl यह गाड़ी नए एलएचबी रेक पर चलती हैl गाड़ी संख्या १२४३५/१२४३६ डिब्रूगढ़ राजधानी एक्सप्रेस द्वि-साप्ताहिक गाड़ी है जो साप्ताह में रविवार और गुरुवार को नई दिल्ली से दिब्रुगर्ग टाउन नीचे १२४३६ गाड़ी संख्या से चलती है और सोमवार और शुक्रवार को दिब्रुगर्ग टाउन से नई दिल्ली १२४३६ गाड़ी संख्या से ऊपर चलती हैl यह गाड़ी नई दिल्ली से डिब्रूगढ़ यात्रा करने के लिए २५०३ किलोमीटर चलती है और इस यात्रा के लिए ४४ घंटे और ४५ मिनट लगाती हैं; और यही गाड़ी डिब्रूगढ़ से नई दिल्ली यात्रा करने के लिए २५०२ किलोमीटर चलती है और इस यात्रा के लिए ४२ घंटे और २५ मिनट लगाती हैंl यह गाड़ी भारतीय रेलवे के उत्तर रेलवे के रेल डिवीजन के अंतर्गत आती हैl
लेकिन यह गाड़ी, गाड़ी संख्या १२४२३/१२४२४ से ६ घंटे अधिक लगाने से ज्यादा अधिमान्य नहीम हैl यह गाड़ी अपने समकक्ष १२४२३/१२४२४ की तुलना में उच्च गति पटरियों पर नहीं चलती है और यह गाड़ी पूर्वोत्तर संपर्क क्रांति एक्सप्रेस से भी अधिक समय लेती हैl लेकिन कुछ भी हो, राजधानी एक्सप्रेस की श्रेणी में आने की वजह से इस गाड़ी को महत्व दिया जाता हैl
इस गाड़ी के लिए इस्तेमाल किया इंजनों हैं:
नई दिल्ली-बरौनी: तुगलकाबाद डीजल लोको शेड से डब्ल्यूडीएम -३ ए; बरौनी-डिब्रूगढ़: सिलीगुड़ी डीजल लोको शे डसे WDP-४ या WDP-४ बीl
गाड़ी संख्या १२२३५ डिब्रूगढ़ से नई दिल्ली तक २५०१ किलोमीटर को कवर करने के लिए ४२ घंटे ० मिनट लगाती है और गाड़ी संख्या १२२३६ नई दिल्ली से डिब्रूगढ़ तक २५०२ किलोमीटर को कवर करने के लिए ४४ घंटे ० मिनट लगाती हैl यह गाड़ी भारतीय रेल के उत्तर रेलवे डिवीजन के अंतर्गत आती है और यह एक-दम नए एलएचबी रेक पर चलती हैl इससे पहले आईसीएफ रेक इस्तेमाल किए जाते थेl
गाड़ी संख्या १२२३५/१२२३६ शुरू करी गई नवीनतम राजधानी एक्सप्रेस है जो नई दिल्ली के प्लेटफार्म नंबर १६ से हर मंगलवार को ९:३० बजे चलती है और डिब्रूगढ़ पर गुरुवार को ०५३० बजे (१२२३५/१२२३६) प्लेटफार्म नंबर १ पर पहुँचती हैl और वापसी यात्रा में यह डिब्रूगढ़ के प्लेटफार्म नंबर १ से गुरुवार को १९:२५ बजे पर रवाना होती है और नई दिल्ली को शनिवार १३:४५ बजे प्लेटफार्म नंबर १६ पर पहुंचती हैl यह अन्य मार्ग के माध्यम से डिब्रूगढ़ के लिए चलाता है जहाँ यह मोरन्हट के बजाय तिनसुकिया के माध्यम से चलाती हैl
कुचिला
कुचिला (वानस्पतिक नाम :"Strychnos nux vomica") एक पादप है। इसे 'कुचला', जहर, कजरा आदि भी कहते हैं। यह एक पर्णपाती वृक्ष है तथा भारत एवं दक्षिण-पूर्व एशिया का देशज है। इसकी पत्तियाँ ५ से १० सेमी आकार की होतीं हैं।
सफ़र (मुस्लिम मास)
सफ़र : इस्लामी कैलेंडर का दूसरा मास है। यह मुहरम के बाद आता है। इस महीने को सफ़र-उल-मुज़फ़्फ़र भी कहते हैं।
जमाद अल-अव्वल
जमाद अल-अव्वल: इस्लामी कैलेंडर का पाँचवाँ मास है। यह रबी अल-थानी के महीने के बाद आता है।
रबी अल-थानी
रबी अल-थानी: इस्लामी कैलेंडर का चौथा मास है। यह रबी अल-अव्वल के बाद आता है।
जमाद अल-थानी
जमाद अल-थानी: इस्लामी कैलेंडर का छटा मास है। यह जमाद अल-अव्वल के बाद आता है।
हड़जोड़
हड़जोड़ या 'अस्थिसंधानक' (वानस्पतिक नाम : "Cissus quadrangularis") अंगूर परिवार का बहुवर्षी पादप है। ऐसा विश्वास किया जाता है कि यह लता हड्डियों को जोड़ती है।
इसको अस्थि श्रृंखला के नाम से जाना जाता है। यह छह इंच के खंडाकार चतुष्कोणीय तनेवाली लता होती है। हर खंड से एक अलग पौधा पनप सकता है। चतुष्कोणीय तने में हृदय के आकार वाली पत्तियां होती है। छोटे फूल लगते हैं। पत्तियां छोटी-छोटी होती है और लाल रंग के मटर के दाने के बराबर फल लगते हैं। यह बरसात में फूलती है और जाड़े में फल आते हैं।
दक्षिण भारत और श्रीलंका में इसके तने को साग के रूप में प्रयोग करते हैं।
आयुर्वेद विशेषज्ञों के अनुसार हड़जोड़ में सोडियम, पोटैशियम और कैल्शियम कार्बोनेट भरपूर पाया जाता है। हड़जोड़ में कैल्शियम कार्बोनेट और फास्फेट होता है जो हड्डियों को मजबूत बनाता है। आयुर्वेद में टूटी हड्डी जोड़ने में इसे रामबाण माना गया है। इसके अलावा कफ, वातनाशक होने के कारण बवासीर, वातरक्त, कृमिरोग, नाक से खून और कान बहने पर इसके स्वरस का प्रयोग होता है। मुख्य रूप से इसके तने का ही प्रयोग किया जाता है। 10 से 20 मिलीलीटर स्वरस की मात्रा निर्धारित है।
ज़ु अल-क़ादा
ज़ु अल-क़ादा या ज़ी-क़ादा इस्लामी कैलेंडर का ग्यारहवाँ मास है। यह मुहरम के बाद आता है। यह शव्वाल के बाद आता है।
ज़ु अल-हज्जा
ज़ु अल-हज्जा (अरबी : ذُو ٱلْحِجَّة‎) : इस्लामी कैलेंडर का बारहवाँ और अन्तिम मास है। यह ज़ु अल-क़ादा के बाद आता है। इस महीने में हज (तीर्थयात्रा) अदा किया जाता है, और क़ुरबानी दी जाती है।
"धू अल-हिजजाह" का शाब्दिक अर्थ है "तीर्थयात्रा का" या "तीर्थ का महीना"। इस महीने के दौरान दुनिया भर के मुस्लिम तीर्थयात्री मक्का में काबा की यात्रा के लिए आते हैं। इस महीने के आठवें, नौवें और दसवें पर हज किया जाता है। अरफा का दिन महीने के नौवें दिन होता है। ईद अल-अधा, "बलिदान का त्योहार", दसवें दिन से शुरू होता है और 13 वें के सूर्यास्त पर समाप्त होता है।
उस्मानिया साम्राज्य के समय में, इस का नाम ज़ी-अल-हज्जे या ज़िल-हिग̃ग था। आधुनिक तुर्की में, इसका नाम ज़िल्हिशे है।
इस्लामिक परंपराओं के अनुसार, ज़ू अल-हिजाह के पहले 10 दिन सबसे धन्य दिन होते हैं जिसमें इमाम अली के अनुसार अच्छे कर्म करने के लिए: "9-10 धू अल हज्जाह निकाह संबंधों के लिए सबसे अच्छे दिन हैं।" حدثنا هناد حدثنا أبو معاوية عن الأعمش عن مسلم هو البطين وهو ابن أبي عمران عن سعيد بن جبير عن ابن عباس قال قال رسول الله صلى الله عليه وسلم ما من أيام العمل الصالح فيهن أحب إلى الله من هذه الأيام العشر فقالوا يا رسول الله ولا الجهاد في سبيل الله فقال رسول الله صلى الله عليه وسلم ولا الجهاد في سبيل الله إلا رجل خرج بنفسه وماله فلم يرجع من ذلك بشيء وفي الباب عن ابن عمر وأبي هريرة وعبد الله بن عمرو وجابر قال أبو عيسى حديث ابن عباس حديث حسن صحيح غريب
इब्न अब्बास: नबी (सल्लल्लाहु अलैहि व सल्लम) ने कहा, "अन्य दिनों में किए गए कोई भी अच्छे काम इन पर किए गए (धू अल-हिज्जा के पहले दस दिन) से बेहतर होते हैं।" फिर पैगंबर के कुछ साथियों ने कहा, "जिहाद भी नहीं?" उन्होंने जवाब दिया, "जिहाद के लिए भी नहीं, सिवाय उस आदमी के जो खुद को और अपनी संपत्ति को खतरे में डालकर (अल्लाह की खातिर) करता है और उन चीजों में से किसी के साथ नहीं लौटता है।" (तिर्मिधि द्वारा उल्लेखित)
मुहम्मद इस महीने के पहले नौ दिनों का उपवास करते थे, उनके कथित पुण्य के कारण:
حدثنا مسدد حدثنا أبو عوانة عن الحر بن الصباح عن هنيدة بن خالد عن امرأته عن بعض أزواج النبي صلى الله عليه وسلم قالت كان رسول الله صلى الله عليه وسلم يصوم تسع ذي الحجة ويوم عاشوراء وثلاثة أيام من كل شهر
मुहम्मद की पत्नियों में से एक ने कहा: "अल्लाह के रसूल ने [पहले] नौ दिन, ढुल-हिज्जाह, 'अशुरा, और प्रत्येक महीने के तीन दिन" का उपवास किया था। (अबू दाऊद द्वारा उल्लेखित)
इस्लामी कैलेंडर एक चांद्रमान कैलेंडर है, और महीनों की शुरुआत अमावस्या को होती है। चूंकि इस्लाम आईसी चंद्र कैलेंडर वर्ष सौर वर्ष की तुलना में ११ से १२ दिन छोटा होता है, धू अल-हिजाह पूरे मौसमों में प्रवास करता है। सऊदी अरब के उम्म अल-क़ुरा कैलेंडर पर आधारित धू अल-हिजाह के लिए अनुमानित शुरुआत और समाप्ति की तारीखें हैं:
श्रीमती नाथीबाई दामोदर ठाकरसी महिला विद्यापीठ
श्रीमती नाथीबाई दामोदर ठाकरसी महिला विद्यापीठ (SNDT Women's University) मुम्बई स्थित एक महिला विश्वविद्यालय है। इसका मुख्यालय दक्षिण मुम्बई (चर्चगेट) में स्थित है जबकि इसका मुख्य प्रांगण (कैम्पस) शांताक्रुज-जुहू क्षेत्र में है। इस विश्वविद्यालय के तीन प्रांगण हैं, दो मुम्बई में तथा तीसरा पुणे में। इस विश्वविद्यालय से महाराष्ट्र, असम, उत्तर प्रदेश, बिहार, मध्य प्रदेश, गोवा आदि के महाविद्यालय सम्बद्ध हैं।
लाइपेज
लाइपेज (lipase) एक एंजाइम है जो वसाओं के हाइड्रोलिसिस में सहायक होता है (उत्प्रेरक की तरह काम करता है।)
जोसेफ नीधम
जोसेफ नीधम (Noel Joseph Terence Montgomery Needham, CH, FRS, FBA (/ˈniːdəm/; 9 दिसम्बर 1900 – 24 मार्च 1995), ब्रिटिश वैज्ञानिक, इतिहासकार तथा चीनविद थे। चीन में उन्हें Li Yuese (सरल चीनी: 李约瑟; पारम्परिक चीनी : 李約瑟; फीनयीन: Lǐ Yuēsè: Wade–Giles: Li Yüeh-Sê) कहते हैं। वे चीन के विज्ञान के इतिहास पर शोध करने एवं लिखने के लिये प्रसिद्ध हैं। १९४१ में उन्हे रॉयल सोसायटी का फेलो चुना गया था। १९७१ में वे ब्रिटिश अकादमी के फेलो चुने गये।
यू थेन सेन
यू थेन सेन वर्तमान में म्यांमार के राष्ट्रपति हैं।
शिवराम कश्यप
शिवराम कश्यप (सन् १८८२ - १९३४), भारतीय वनस्पतिविज्ञानी थे। अभिनेत्री कामिनी कौशल इनकी पुत्री थीं।
शिवराम कश्यप का जन्म पंजाब के झेलम नगर के एक प्रतिष्ठित सैनिक परिवार में हुआ था। सन् १८९९ में आने पंजाब विश्वविद्यालय की मैट्रिकुलेशन परीक्षा पास की तथा सन् १९०४ में आगरा के मेडिकल स्कूल की उपाधि परीक्षा में उत्तीर्ण विद्यार्थियो में सर्वप्रथम स्थान प्राप्त किया। मेडिकल स्कूल में पढ़ते समय ही आपने इंटरमीडिएट सायंस की परीक्षा दी और पंजाब विश्वविद्यालय में सर्वप्रथम आए। उत्तर प्रदेश के मेडिकल विभाग में सेवा आरंभ की ओर सेवा करते हुए पंजाब विश्वविद्यालय की बी.एस-सी. परीक्षा भी दी और फिर सर्वप्रथम स्थान प्राप्त किया। सन् १९०६ में गवर्नमेंट कालेज, लाहौर, में आप सहायक प्रोफेसर नियुक्त हुए तथा तीन वर्ष बाद वनस्पति शास्त्र का विषय लेकर, आपने एम.एस-सी. परीक्षा पास की और विश्वविद्यालय के एम.ए. और एम.एस-सी. कक्षाओं के विद्यार्थियों में सर्वोच्च स्थान प्राप्त किया। सन् १९१० में आप इंग्लैण्ड गए तथा दो वर्ष पश्चात् केंब्रिज विश्वविद्यालय से आपको नैचुरल सायंस ट्राइपॉस की डिग्री प्राप्त हुई।
स्वदेश वापस आने पर, आप गवर्नमेंट कालेज, लाहौर, में वनस्पति शास्त्र के प्रोफेसर नियुक्त हुए। सन् १९१९ में आप युनिवर्सिटी प्रोफेसर हुए तथा सन् १९२९ में आपकी पदोन्नति इंडियन एडुकेशनल सर्विस में हुई। आप पंजाब विश्वविद्यालय के फेलो तथा सिंडिकेट के सदस्य भी निर्वाचित हुए और दीर्घ काल तक विज्ञान विभाग के डीन रहे। आगरा, लखनऊ तथा बनारस विश्वविद्यालयों के विज्ञान विभागों से भी आप बराबर संबद्ध थे। विज्ञान को आपकी बहुमूल्य देन के आधार पर, पंजाब विश्वविद्यालय ने सन् १९३३ में आपको डॉक्टर ऑव सायंस की मानोपाधि दी। सन् १९१९ में भारतीय विज्ञान कांग्रेस के वनस्पति अनुभाग के तथा सन् १९२२ में पूर्ण अधिवेशन के आप अध्यक्ष निर्वाचित हुए थे। सन् १९२० में इंडियन वोटैनिकल सोसायटी की स्थापना पर आप उसके मंत्री तथा पाँच वर्ष बाद उसके सभापति हुए। इस संस्था के जर्नल के मुख्य संपादक रहने के सिवाय, आप हॉलैंड के 'क्रॉनिका बोटैनिका' नामक पत्र के सलाहकार संपादक रहे।
डा. कश्यप ने वनस्पति शास्त्र से संबंधित अनेक मौलिक अनुसंधान किए और मूल्यवान लेख लिखे हैं, जिनमें एक्विसीटम (Equisetum) के लैंगिक जनन, पश्चिमी हिमालय के लिवरवर्ट (liverworts) तथा तिब्बत के वनस्पतिसमूह पर लिखे लेखों ने आपकी ख्याति देश और विदेश में फैला दी। इन्होंने पश्चिमी हिमालय तथा पश्चिमी और मध्य तिब्बत में लंबी यात्राएँ कीं। इस प्रदेश की खोज तथा यहाँ की वनस्पतियों के अध्ययन में इनकी विशेष रुचि थी। दुर्बल स्वास्थ्य पर भी निरंतर खोज में लगे रहकर, डा. कश्यप ने सिद्ध कर दिया कि वैज्ञानिक अनुसंधान के आगे वे अपने जीवन तक को भी कोई महत्व नहीं देते थे।
शीतलाप्रसाद त्रिपाठी
शीतलाप्रसाद त्रिपाठी ( ?? - जनवरी, १८९५) भारतेंदु के सहयोगी, साहित्यसेवी विद्वान् तथा हिंदी के प्रथम अभिनीत नाटक 'जानकीमंगल' के रचयिता थे। वे ग्रियर्सन के भी सहयोगी थे।
शीतलाप्रसाद जी काशी के गोवर्धनसराय मुहल्ले के निवासी देवीदयाल त्रिपाठी के पुत्र तथा पटना कालेज के संस्कृत अध्यापक और अनेक हिंदी-संस्कृत-ग्रंथों के प्रणेता छोटूराम त्रिपाठी के अग्रज थे। इन्होंने भारतेन्दु द्वारा संस्कृत से अनूदित नाटकों का संशोधन तथा परिष्कार कर उनके अनेक साहित्यिक कार्यों में हाथ बँटाया था। ये स्वयं अच्छे कवि, वैयाकरण, धर्मशास्त्री, ज्योतिषी और नाटककार थे। खड्गविलास प्रेस के स्वामी रामदीन सिंह के अनुरोध पर इन्होंने हिंदी का बृहत् व्याकरण लिखना आरम्भ किया था किंतु असामयिक निधन के कारण उसे पूरा न कर सके।
उस समय जब व्यावसायिक नाटक कंपनियों का जोर था, बाबू ऐश्वर्यनारायण सिंह, उर्फ लरवर बबुआ के प्रयत्न से काशी में 'बनारस थियेटर' के मंच पर चैत्र शुक्ल एकादशी, सं. १९२५ वि. को, काशीनरेश महाराज ईश्वरीप्रसाद नारायण सिंह के आदेश से त्रिपाठी जी द्वारा रचित 'जानकीमंगल' सबसे पहले खेला गया। भारतेंदु जी ने इस अभिनय में लक्ष्मण की भूमिका प्रस्तुत की थी जिसका विवरण ८ मई, १८६८ के 'इंडिया मेल' में प्रकाशित हुआ था। यद्यपि हिंदी की पद्यप्रधान नाट्य परंपरा का निर्वाह करने के कारण इससे अभिनय नाट्य प्रणाली तथा कलात्मक उपलब्धि की आशा करना व्यर्थ है, तथापि खड़ी बोली गद्य की प्रधानता तथा अभिनेयता की दृष्टि से इसका ऐतिहासिक महत्व है। कथावस्तु, संवादयोजना आदि पर तुलसी का प्रभाव स्पष्ट दृष्टिगोचर होता है अनेक प्रसंग या तो रामचरितमानस, विनयपत्रिका और गीतावली के उद्धरणों पर आधारित हैं या वे कुछ घटा बढ़ाकर ज्यों के त्यों स्वीकार कर लिए गए हैं। इसकी नाटकीयता तथा रोचकता का श्रेय वस्तुत: 'मानस' की नाटकीय संवादयोजना को है।
जानकीमंगल के अतिरिक्त त्रिपाठी जी ने 'रामचरितावती' (१८८५ ई. में प्रकाशित), 'सावित्रोचरित्र' (१८९५ ई.), 'नलदमयंती', 'विनयपुष्पावली' और 'भारतोन्नति स्वप्न' 'करुणत्रिंशतिका' (१८९४) आदि पुस्तकें रची हैं। संभव है, भारतेंदुकृत 'नाटक' में उल्लिखित 'प्रबोधचंद्रोदय' के हिंदी अनुवादक पं. शीतलाप्रसाद भी यही हों। रामदीन सिंह की डायरी के अनुसार इनकी मृत्यु जनवरी, १८९५ में हुई।
जैव उर्वरक (बायोफर्टिलाइजर)
भूमि की उर्वरता को टिकाऊ बनाए रखते हुए सतत फसल उत्पादन के लिए कृषि वैज्ञानिकों ने प्रकृतिप्रदत्त जीवाणुओं को पहचानकर उनसे बिभिन्न प्रकार के पर्यावरण हितैषी उर्वरक तैयार किये हैं जिन्हे हम जैव उर्वरक (बायोफर्टिलाइजर) या 'जीवाणु खाद' कहते है। दूसरे शब्दों में हम कह सकते है की जैव उर्वरक जीवित उर्वरक है जिनमे सूक्ष्मजीव विद्यमान होते है।
फसलों में जैव उर्वरकों इस्तेमाल करने से वायुमण्डल में उपस्थित नत्रजन पौधो को (अमोनिया के रूप में) सुगमता से उपलब्ध होती है तथा भूमि में पहले से मौजूद अघुलनशील फास्फोरस आदि पोषक तत्व घुलनशील अवस्था में परिवर्तित होकर पौधों को आसानी से उपलब्ध होते हैं। चूंकि जीवाणु प्राकृतिक हैं, इसलिए इनके प्रयोग से भूमि की उर्वरा शक्ति बढ़ती है और पर्यावरण पर विपरीत असर नहीं पड़ता। जैव उर्वरक रासायनिक उर्वरकों के पूरक है, विकल्प कतई नहीं है। रासायनिक उर्वरकों के पूरक के रूप में जैव उर्वरकों का प्रयोग करने से हम बेहतर परिणाम प्राप्त कर सकते है।
वास्तव में जैव उर्वरक विशेष सूक्ष्मजीवों एवं किसी नमी धारक पदार्थ के मिश्रण हैं। विशेष सूक्ष्म जीवों की निर्धारित मात्रा को किसी नमी धारक धूलीय पदार्थ (चारकोल, लिग्नाइट आदि) में मिलाकर जैव उर्वरक तैयार किये जाते हैं। यह प्रायः 'कल्चर' के नाम से बाजार में उपलब्ध है। वास्तव में जैव उर्वरक एक प्राकृतिक उत्पाद है। इनका उपयोग विभिन्न फसलों मे एवं स्फूर की आंशिक पूर्ति हेतु किया जा सकता है। इनके उपयोग का भूमि पर कोई दुष्प्रभाव नहीं पड़ता है बल्कि ये भूमि के भौतिक व जैविक गुणों में सुधार कर उसकी उर्वरा शक्ति को बढ़ाने में सहायक होते हैं। जैविक खेती में जैव उर्वरकों की महत्वपूर्ण भूमिका होती है।
जीवाणु खाद का प्रभाव धीरे-धीरे होता है। हमारे खेत की एक ग्राम मिट्टी में लगभग दो-तीन अरब सूक्ष्म जीवाणु पाये जाते हैं जिसमें मुख्यतः बैक्टिरीया,  फफूंद, कवक, प्रोटोजोआ आदि होते हैं जो मिट्टी की उर्वरा शक्ति बढ़ाने व फसलोत्पादन की वृद्धि में अनेक कार्य करते हैं।
जैवसंश्लेषण
जैवसंश्लेषण (Biosynthesis या biogenesis या anabolism) एक अनेक चरणों वाली, एंजाइम का उत्प्रेरक के रूप में उपयोग करने वाली रासायनिक प्रक्रिया है जिसमें अधिक जटिल अणुओं का निर्माण होता है।  एंजाइम जटिल नाइट्रोजनयुक्त प्रोटीन कार्बनिक पदार्थ है यह पौधों, जीव जन्तुओ आदि की कोशिकाओं में मिलता हैं इसलिए इसे जैव रासायनिक उत्प्रेरण भी कहते हैं इनकी थोड़ी सी मात्रा अभिक्रिया में बहुत अधिक प्रभाव डालती हैं इसकी सूक्ष्म मात्रा अभिक्रिया के वेग को कई गुना बढ़ा देती हैं इनके नामकरण में अंत में(एस) जुड़ा होता हैं जैसे- जाइमेस,इंवेर्टेस, यूरिएस आदि| By kaif chaudhary
जैवभार
जीवित जीवों अथवा हाल ही में मरे हुए जीवों से प्राप्त पदार्थ जैव मात्रा या जैव संहति या 'बायोमास' (Biomass) कहलाता है। प्रायः यहाँ 'जीव' से आशय 'पौधों' से है। बायोमास ऊर्जा के स्रोत हैं। इन्हें सीधे जलाकर इस्तेमाल किया जा सकता है या इनको विभिन्न प्रकार के जैव ईंधन में परिवर्तित करने के बाद इस्तेमाल किया जा सकता है। उदाहरण- गन्ने की खोई, धान की भूसी, अनुपयोगी लकड़ी आदि
बायोमास को जैव ईंधन के रूप में कई प्रकार से बदला जा सकता है, जिन्हें मोटे तौर पर तीन भागों में बांटा जा सकता है- ऊष्मीय विधियाँ, रासायनिक विधियाँ तथा जैवरासायनिक विधियाँ। By Pramit bala
ऊर्जा उत्पादन की शब्दावली में बायोमास (Biomass) उन सभी जीवधारी पदार्थों को कहते हैं जो या तो जीवित हैं या कुछ ही समय पूर्व मरे हैं। बायोमास मानव को ज्ञात सबसे पुराना ईंधन है। इसके अलावा यह सबसे अधिक विविधतापूर्ण भी है। वर्तमान समय में यह उष्मा और विद्युत उत्पादन का स्वच्छ एवं दक्ष स्रोत भी है। ज्यों-ज्यों अक्षय ऊर्जा का महत्व बढता जा रहा है, त्यों-त्यों बायोमास का उत्पादन भी बढता जा रहा है।
प्रायः बायोमास का अर्थ जैवईंधन प्राप्त करने के लिये उत्पादित वानस्पतिक पदार्थों को ही कहा जाता है लेकिन इस शब्द का प्रयोग जन्तु और पादप जन्य उन सभी वस्तुओं के लिये होता है जो रेशे, रसायन या जैवईंधन के उत्पादन में प्रयुक्त ओते हैं। बायोमास में जैविक रूप से नष्ट किये जा सकने वाला कचरा (जैवकचरा) भी सम्मिलित है जिसको जलाकर ईंधन का काम लिया जा सकता है।
किन्तु बायोमास में वे कार्बनिक पदार्थ सम्मिलित नही हैं जो हजारों वर्षों के भूगर्भीय परिवर्तनों के परिणामस्वरूप कोयला या पेट्रोलियम आदि मे बदल गये हैं। वे जीवाश्म ईंधन कहलाते हैं।
बायोमास विभिन्न रूपों में पाया जाता है। इसे आसानी से ठोस, गैस या द्रव ईंधन के रूप में बदला जा सकता है।
गंगाप्रसाद अग्निहोत्री
पंण्डित गंगाप्रसाद अग्निहोत्री (श्रावण कृष्ण सप्तमी विक्रम संवत् 1927 (सन् 1870 ई.) - 10 नवम्बर, 1931 ई) हिन्दी के साहित्यकार थे। उन्होने गो-साहित्य के संवर्धन लिए अपना सम्पूर्ण जीवन लगा दिया।
गंगाप्रसाद अग्निहोत्री का जन्म नागपुर के नयापुरा नामक मोहल्ले में हुआ था। उनके पिता पंडित लक्ष्मणप्रसाद अग्निहोत्री उत्तरप्रदेश के रायबरेली जनपद के चौहत्तर ग्राम से व्यापार के सिलसिले में नागपुर आकर बस गये थे।
फुल टॉस
फुल टॉस शब्द क्रिकेट के खेल में ऐसी गेंद के लिए प्रयुक्त होता है जो कि बिना कोई टप्पा खाए सीधा ही बैट अथवा विकेट पर लगे। जब किसी क्रिकेट मैच के दौरान कोई गेंदबाज गेंद को सीधे बल्ले पर हवा में अर्थात उंचाई में फेंकता है तो उस गेंद को फुल टॉस कहा जाता है।
अब्दुल ग़नी लोन
अब्दुल ग़नी लोन बड़े कश्मीरी नेता थे जिनकी 21 मई 2002 को श्रीनगर में हत्या कर दी गई थी। अब्दुल ग़नी लोन 1990 के बाद हुर्रियत कांफ्रेंस का हिस्सा बने, लेकिन अपने उदारवादी रुख के चलते कट्टरवादियों से उनकी अनबन रही।
उनके पुत्र सज्जाद लोन ने हुर्रियत से अलग होकर पीपल्स काँफ्रेंस पार्टी बनाई जिसके वे वर्तमान अध्यक्ष हैं। 2009 में वे स्वयं और 2014 में इनके उम्मीदवार लोकसभा चुनाव लड़े किंतु हार गए।
सज्जाद लोन
सज्जाद ग़नी लोन (जन्म:1967) भारत के जम्मू और कश्मीर प्राँत के एक राजनीतिज्ञ हैं। वे पीपल्स काँफ्रेंस पार्टी के संस्थापक एवं अध्यक्ष हैं तथा हंदवाड़ा सीट से विधायक हैं। उनके पिता अब्दुल ग़नी लोन बड़े कश्मीरी नेता थे जिनकी 21 मई 2002 को श्रीनगर में हत्या कर दी गई थी।
पिता की हत्या के पश्चात् सज्जाद ने हुर्रियत से अलग होकर पीपल्स काँफ्रेंस पार्टी बनाई जिसके वे वर्तमान अध्यक्ष हैं। 2009 में वे स्वयं और 2014 में इनके उम्मीदवार लोकसभा चुनाव लड़े किंतु हार गए।
पाकिस्तान के समर्थक स्वतंत्रता जेकेएलएफ नेता अमानुल्ला खान की पुत्री असमा खान से सज्जाद लोन का विवाह हुआ। उनके दो बेटे हैं।
2014 के जम्मू कश्मीर विधानसभा चुनावों से पूर्व सज्जाद लोन ने प्रधानमंत्री नरेंद्र मोदी से मुलाकात की जिससे भारतीय जनता पार्टी के साथ इनके गठबंधन की अटकलें लगनी शुरु हो गई। पीपुल्स कांफ्रेंस ने इस विधानसभा चुनाव में कुपवाड़ा-हंदवाड़ा की 12 सीटों पर उम्मीदवार खड़े किए जिनमें से दो विजयी हुए।
राज्य सभा के वर्तमान सदस्यों की सूची
" राज्यसभा के वर्तमान सदस्यों की सूची " में भारतीय के राज्य सभा के सांसद की सूची है।राज्य सभा भारत की संसद का ऊपरी सदन है। सदस्यता 250 सदस्यों तक सीमित है, और वर्तमान राज्यसभा में 245 सदस्य हैं। 233 सदस्यों को विधानसभा सदस्यों द्वारा चुना जाता है और 12 राष्ट्रपति द्वारा कला, साहित्य, ज्ञान, और सेवाओं में उनके योगदान के लिए नामित किए जाते हैं। सदस्य छह साल के कार्यकाल के लिए मनोनीत होते हैं, जिसमें एक तिहाई सदस्य प्रत्येक दो वर्ष में सेवानिवृत्त हो जाते हैं।
कुंजी:
कुंजी:
कुंजी:
कुंजी:
कुंजी:
कुंजी:
Lok jansakti party(1) कुंजी:
कुंजी:
कुंजी:
कुंजी:
कुंजी:
कुंजी:
कुंजी:
कुंजी:
कुंजी:
कुंजी:
कुंजी:
कुंजी:
कुंजी:
कुंजी:
कुंजी:
कुंजी:
कुंजी:
कुंजी:
कुंजी:
कुंजी:
Keys:
Keys:
कुंजी:
कुंजी:
Keys:
Keys:
आर केली
रॉबर्ट केली एक अमेरिकी गायक, गीतकार और अभिनेता है।
विक्रमादित्य (बहुविकल्पी)
'विक्रमादित्य' कई राजाओं के नाम में आता है। इसके अलावा इसके अन्य चीजों के नाम भी इस शब्द पर रखे गये हैं।
चालुक्य नरेश
पूर्वी चालुक्य
पूर्वी चालुक्य सोलंकी या 'वेंगी के चालुक्य' दक्षिणी भारत का एक राजवंश था, जिनकी राजधानी वर्तमान आंध्र प्रदेश में वेंगी (वर्तमान एलुरु के पास) थी। पूर्वी चालुक्यों ने ७वीं शताब्दी से आरम्भ करके ११३० ई तक लगभग ५०० वर्षों तक शासन किया। इसके बाद वेंगी राज्य चोल साम्राज्य में विलीन हो गया और ११८९ ई तक चोल साम्राज्य के संरक्षन में इस पर चालुक्य राजाओं ने शासन किया। इसके बाद वेंगी राज्य पर होयसला और यादव राजाओं के अधीन हो गया।
पूर्वी चालुक्यों की राजधानी पहले वेंगी थी जो बाद में राजमहेन्द्रवरम (राजमुन्द्री) हो गयी। वेंगी, पश्चिमी गोदावरी जिले के एलुरु के निकट स्थित था।
पूर्वी चालुक्यों का बादामी के चालुक्यों से निकट सम्बन्ध था। पूरे इतिहास में वेंगी राज्य को लेकर चोल साम्राज्य और पश्चिमी चालुक्यों में कई युद्ध हुए। पूर्वी चालुक्यों के काल में तेलुगु संस्कृति, कला, साहित्य, काव्य का खूब विकास हुआ। इसे आंध्र प्रदेश का 'स्वर्ण युग' कहा जा सकता है।
राजनीतिक अव्यवस्था के कारण संपूर्ण पूर्वी चालुक्य राज्य के शासन व्यवस्थित नहीं हो पाया। साम्राज्य कई छोटे छोटे राज्यों में विभक्त था जो केवल पूर्वी चालुक्य नरेशों के अत्यधिक शाक्तिशाली रहने पर ही उनकी अधीनता मानते थे। अभिलेखों में सप्तांगों के अतिरिक्त मंत्री, पुरोहित, सेनापति, युवराज, दौवारिक, प्रधान और अध्यक्ष आदि 18 तीर्थों के उल्लेख हैं। राजभवन के कर्मचारी 72 नियोगों में संगठित थे। इनके अतिरिक्त मन्नेय, राष्ट्रकूट और ग्रामणी के भी उल्लेख मिलते हैं। राज्य विषय और कोट्टम् में विभक्त था।
युवानच्वां के अनुसार भूमि अत्यधिक उपजाऊ थी और लोगें का स्वभाव प्रचंड था। लोग कृष्णवर्ण के और कलाप्रिय थे। देश के कुछ भागों की आबादी बिखरी थी और कुछ वन प्रदेश थे जिनमें दस्युओं के दल निरापद विचरण करते थे। अभिलेखों में बोय और शबर लोगों के भी उल्लेख मिलते हैं। कोमटि अथवा व्यापारी वर्ग समृद्ध था। श्रेणियों (नकर) का संगठन शक्तिशाली था।
बौद्ध धर्म अवनत दशा में था और उसका स्थान ब्राह्मण धर्म ले रहा था। शैव संप्रदाय का वैष्णव संप्रदाय की तुलना में अधिक प्रसार था। किंतु जैन धर्म की स्थिति अच्छी थी और उसे कुछ पूर्व चालुक्य नरेशों का भी संरक्षण उसे प्राप्त था। शिक्षा के प्रसार में मठों का महत्वपूर्ण योगदान था।
किरातार्जुनीयम् के रचयिता भारवि को चालुक्यों की इसी शाखा के संस्थापक विष्णवर्धन् के साथ संबंधित किया जाता है। साहित्यिक रचना की दृष्टि से संस्कृत के बाद कन्नड का स्थान था। कन्नड के तीन प्रसिद्ध कवि थे- पोन्न, पंप और नागवर्म। किंतु चालुक्यनरेश तेलुगु भाषा के साहित्यिक उपयोग को प्रोत्साहन देने के लिये प्रसिद्ध हैं। विजयादित्य तृतीय के अभिलेखों में सर्वप्रथम तेलुगु पद्य मिलते हैं। नन्नय भट्ट का महाभारत तेलुगु की सर्वोत्कृष्ट कृतियों में से है।
कलिहारी
कलिहारी (वानस्पतिक नाम :"Gloriosa superba") एक सुंदर बहुवर्षीय वृक्षारोही लता है; यह कोल्चिकेसी (Colchicaceae) परिवार का सदस्य है। इसके सुंदर पुष्पों के कारण अग्निशिखा के नाम से भी जाना जाता है। यह जंगल में सामान्य रूप से मिलता है। जिसके राइजोम आयताकार, अँग्रेजी के V के आकार के सफेद रंग के होते है।यह अफ्रीका, एशिया, श्रीलंका और संयुक्त राज्य अमेरिका में पाया जाता है। उष्णकटिबंधीय भारत में उत्तर पश्चिम हिमालय से लेक असम और दक्षिणी प्रायदीप तक पाया जाता है। यह झाड़ी अल्सर, कुष्ठ रोग और बवासीर के उपचार में बहुत उपयोगी होती है।
मुस्कदाना
मुस्कदाना (वानस्पतिक नाम:"Abelmoschus moschatus") एक सगंधीय एवं औषधीय पादप है। यह मलवेसी कुल (Malvaceae) का पादप है और भारत का देशज है।
सरना धर्म
सरना धर्म झारखण्ड के आदिवासियों का आदि धर्म है। अर्थात जब आदिवासी आदिकाल में जंगलों में होते थे, उस समय से आदिवासी प्रकृति के सारे गुण और सारे नियम को समझते थे और सब प्रकृति के नियम पर चलते थे। उस समय से आदिवासी में जो पूजा पद्धति व परम्परा विद्यमान थी वही आज भी अस्तित्व में है, सरना धर्म में पेड़, पौधे, पहाड़ इत्यादि प्राकृतिक सम्पदा की पूजा की जाती है।
चूंकि आदिवासी प्रकृति-पूजक है, प्रकृति पूजक सरना धर्म को 'आदि धर्म' भी कहा जाता रहा है। सरना धर्म आदिवासियों में "हो", "संथाल","मुण्डा", "उराँव" इत्यादि खास तौर पर इसको मानते हैं। जानकारी के अभाव में सरना धर्म को छोड़ कर बहुत से आदिवासी लोग ईसाई धर्म , हिन्दू धर्म और इस्लाम धर्म अपना रहे हैं। आदिकाल से वे जिस परम्परा को मानते आ रहा है, उसे छोड़ने पर विवश हैं।
एकशरण धर्म
एकशरण धर्म (असमिया : "একশৰণ ধৰ্ম") शंकरदेव के वैष्णव संप्रदाय का एक पन्थ है। इसे नववैष्णव धर्म भी कहते हैं। इस धर्म में मूर्तिपूजा की प्रधानता नहीं है। धार्मिक उत्सवों के समय केवल एक पवित्र ग्रंथ चौकी पर रख दिया जाता है, इसे ही नैवेद्य तथा भक्ति निवेदित की जाती है। इस संप्रदाय में दीक्षा की व्यवस्था नहीं है।
इस मत के अधिकांश अनुयायी असम में निवास करते हैं। इस धर्म में श्रवण-कीर्तन का अधिक महत्त्व है। इस धर्म को 'नववैष्णव धर्म' और 'महापुरुषीय धर्म' भी कहते हैं। इस धर्म का मूल मंत्र है -"एक देव, एक सेव, एक बिने नाइ केव"। इस धर्म में कोई जाति-भेद ऊँच-नीच, धनी-दुखिया का भेद नहीं है।
मेजर लीग बेसबॉल
मेजर लीग बेसबॉल, यह एक लोकप्रिय बेसबॉल लीग है। यह कुल 30 टीमों की लीग है, २९ संयुक्त राज्य अमेरिका मे और १ कनाडा मे।
न्यूयॉर्क यांकीज़
न्यूयॉर्क यांकीज़, एक प्रसिद्ध बेसबॉल टीम है, जो न्यूयॉर्क में आधारित है। वे मेजर लीग बेसबॉल में खेलते हैं।
सैन फ्रांसिस्को जायंट्स
सैन फ्रांसिस्को जायंट्स, एक प्रसिद्ध बेसबॉल टीम है, जो सैन फ्रांसिस्को में आधारित है। वे मेजर लीग बेसबॉल में खेलते हैं।
बोस्टन रेड सोक्स
बोस्टन रेड सोक्स, एक प्रसिद्ध बेसबॉल टीम है, जो बोस्टन में आधारित है। वे मेजर लीग बेसबॉल में खेलते हैं।
बाल्टीमोर ओरिओल्स
बाल्टीमोर ओरिओल्स, एक प्रसिद्ध बाल्टीमोर टीम है, जो न्यूयॉर्क में आधारित है। वे मेजर लीग बेसबॉल में खेलते हैं।
टैम्पा बे रेज
टैम्पा बे रेज, एक प्रसिद्ध बेसबॉल टीम है, जो टैम्पा में आधारित है। वे मेजर लीग बेसबॉल में खेलते हैं।
टोरंटो ब्लू जेज़
टोरंटो ब्लू जेज़, एक प्रसिद्ध बेसबॉल टीम है, जो टोरंटो में आधारित है। वे मेजर लीग बेसबॉल में खेलते हैं।
भगवा आतंकवाद
भगवा आतंकवाद से तात्पर्य उन हिंसात्मक गतिविधियों से है जिन्हें हिन्दू राष्ट्रवाद द्वारा प्रेरित बताया जाता है। यह शब्द हिन्दू धर्म के प्रमुख प्रतीक केसरिया रंग के पर्यायवाची से उद्धृत है।
भगवा आतंकवाद का सबसे पहला प्रयोग अंग्रेज़ी में सन् २००२ में, फ़्रंटलाईन (Frontline) नामक अंग्रेज़ी पत्रिका के एक लेख में, गुजरात दंगे को संबोधन करने के लिए हुआ था। लेकिन इस शब्द का अधिक प्रयोग २९ सितंबर सन् २००८ के मुंबई के मालेगाँव धमाके के बाद हुआ क्योंकि जांच के सिलसिले में धमाके से संबद्धित, कथित तौर पर, एक हिन्दू संगठन से जुङे लोगों को गिरफ्तार किया गया। हालांकि इस्लामी उग्रवादी संगठन, इंडियन मुजाहिदीन (Indian Mujahideen) पर भी दोष आया था क्योंकि इसी इलाके में सन् २००६ के धमाके में इंडियन मुजाहिदीन का हाथ होने की आशंका थी (असल में इंडियन मुजाहिदीन उस समय 'स्टूडेंट्स इस्लामिक मूवमेंट ऑफ़ इंडिया' के नाम से जाना जाता था)। लेकिन, जांच आगे बढ़ने के बाद किसी हिन्दू संगठन के शामिल होने की कथित तौर पर​ पुष्टि हो गई।
शिवसेना अध्यक्ष उद्धव ठाकरे के अनुसार, शरद पवार ने ही सबसे पहले भगवा आतंकवाद शब्द का प्रयोग किया था। इसका जवाब देते हुए पवार ने कहा कि उन्होंने सबसे पहले मालेगांव विस्फोट के बाद इस शब्द का उपयोग किया था। भगवा आतंकवाद और हिन्दू आतंकवाद में अधिक अंतर नहीं प्रतीत होता है। हिन्दुत्व आतंकवाद का भी कभी-कभी हिन्दू आतंकवाद और भगवा आतंकवाद की जगह प्रयोग किया जाता है। भारतीय मीडिया में तीनों शब्दों का इस्तेमाल होता है। प्रसिद्ध पत्रिका 'आउटलुक' (Outlook) में ही तीनों शब्दों का बारी-बारी से इस्तमाल होता देखा गया है। 'द नैश्नल' (The National) के अनुसार कोई भी हिन्दू उग्रवादी द्वारा, मुसलमानों के खिलाफ कोई भी हिंसा की कथित भूमिका को या तो भगवा आतंकवाद या तो हिन्दू आतंकवाद से संबोधित किया जाता है। लेकिन सुभाष गाताडे की किताब-गोडसेज़ चिल्ड्रेन (Godse's Children) में हिन्दूत्व और हिन्दू को अलग बताया गया है और विनायक दामोदर सावरकर की किताब "हिन्दुत्व" में हिन्दू को हिन्दुत्व का एक छोटा सा हिस्सा बताया गया है, इसलिए हिन्दू को हिन्दुत्व से भिन्न बताया गया है।
मुख्य हिन्दू राष्ट्रवादी दल, जैसे राष्ट्रीय स्वयंसेवक संघ का आरंभ ठीक हिन्दुत्व विचारधारा के आने के बाद शुरू हुआ। हिन्दू विचारधारा की शुरूआत सावरकर द्वारा सन् १९२३ में लिखी किताब "हिन्दुत्व" से हुई और दो साल बाद ही राष्ट्रीय स्वयंसेवक संघ का निर्माण हुआ। हालांकि भगवा रंग बौद्ध मत के लोग भी अपनाते हैं। इसलिए भगवा आतंकवाद को एक भ्रामक पद माना जाता है और हिन्दू आतंकवाद या हिन्दुत्व आतंकवाद जैसे नामों को अपनाया जाता है।
३० जनवरी सन् १९४८ में मोहनदास करमचंद गांधी की हत्या को हिन्दूत्व विचारधारा से प्रेरित बताया जाता है। गांधी का एकलौता हत्यारा नाथूराम गोडसे १९४० तक राष्ट्रीय स्वयंसेवक संघ का सदस्य था। लेकिन गांधी की हत्या को भगवा आतंकी से प्रेरित करार देने पर अभी तक विवाद चल रहा है क्योंकि सरदार वल्लभभाई पटेल, जो उस समय भारत के गृह मंत्री थे, ने राष्ट्रीय स्वयंसेवक संघ पर प्रतिबंध लगाया था। हालांकि पटेल के मरणोपरांत जाँच आयोग और कपूर कमीशन ने १९६९ में राष्ट्रीय स्वयंसेवक संघ को क्लीन चिट दे दी। इंडियन नेशनल कांग्रेस प्रवक्ता संजय झा के अनुसार राष्ट्रीय स्वयंसेवक संघ ने अपने सेवकों को गांधी की हत्या से पहले 'किसी बड़ी घटनाक्रम' के लिए इंतजार करने को कहा था और फिर गांधी की मृत्यु के बाद राष्ट्रीय स्वयंसेवक संघ ने मिठाईयाँ बाँटी।
शिकागो वाइट सॉक्स
शिकागो वाइट सॉक्स, एक प्रसिद्ध बेसबॉल टीम है, जो शिकागो में आधारित है। वे मेजर लीग बेसबॉल में खेलते हैं।
क्लीवलैंड इंडियन
क्लीवलैंड इंडियन, एक प्रसिद्ध बेसबॉल टीम है, जो क्लीवलैंड में आधारित है। वे मेजर लीग बेसबॉल में खेलते हैं।
डेट्रायट टाइगर्स
डेट्रायट टाइगर्स, एक प्रसिद्ध बेसबॉल टीम है, जो डेट्रायट में आधारित है। वे मेजर लीग बेसबॉल में खेलते हैं।
कैनसस सिटी रॉयल्स
कैनसस सिटी रॉयल्स, एक प्रसिद्ध बेसबॉल टीम है, जो कैनसस सिटी में आधारित है। वे मेजर लीग बेसबॉल में खेलते हैं।
मिनेसोटा ट्विंस
thumb|right|200px|मिनेसोटा ट्विंस टीम का लोगो
मिनेसोटा ट्विंस, एक प्रसिद्ध बेसबॉल टीम है, जो मिनियापोलिस में आधारित है। वे मेजर लीग बेसबॉल में खेलते हैं।
ह्युस्टन एस्टर्स
ह्युस्टन एस्टर्स, एक प्रसिद्ध बेसबॉल टीम है, जो ह्युस्टनक में आधारित है। वे मेजर लीग बेसबॉल में खेलते हैं।
लॉस एंजिल्स एन्जिल्स ऑफ एनाहिम
लॉस एंजिल्स एन्जिल्स ऑफ एनाहिम, एक प्रसिद्ध बेसबॉल टीम है, जो लॉस एंजिल्स में आधारित है। वे मेजर लीग बेसबॉल में खेलते हैं।